**Zašto klokani skaču (U 228)**

Priču obrađujemo 2 sata, pa možeš samostalno rasporediti što ćeš raditi danas, a što sutra.

Zadatci će biti u udžbeniku i u bilježnici.

Pokaži: kako skače zec, kako skače žaba, kako se gega patka.

Razmisli: koje životinje plivaju, lete, gmižu?

Otvori udžbenik na 228. stranici. Znaš li kako izgleda klokan?

Pročitaj priču.

Tko su prijatelji ovog klokanića?

Možda ne znaš: dingo je vrsta psa.

Čitaj još jednom priču da što bolje upamtiš o čemu priča govori.

Pogledaj zadatke i odaberi koje od njih ćeš raditi danas, a što ćeš ostaviti za sutra.

1. U bilježnici ćeš prepisati „plan ploče“.

Na crtu ćeš samostalno zapisati pisanim slovima sporedne likove:

MAMA KLOKAN, KOALA KIM, KROKODIL KARLO, DINGO DENI, PTIČICA KARA

(PAZI na veliko i malo slovo, ako trebaš, na 46. str. udžbenika ponovi kako se pravilno piše)

 **Zašto klokani skaču**

 Margo Fallis

GLAVNI LIK: klokanić Kip (razigran, znatiželjan, sretan)

SPOREDNI LIKOVI: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Priča govori o tome kako se životinje kreću.

Klokan skače.

Koala se penje po drveću.

Krokodil pliva, a može i hodati.

Dingo trči i hoda.

Ptičica leti.

1. Riješi zadatke u udžbeniku.

Vježbaj čitanje!